Maherukkijahu müük on kasvanud kaks korda    TÜ Eesti Mahe andmetel on kodune leivaküpsetamine viimase aasta jooksul kasvatanud maherukkijahu müüki kaks korda.    2008. aastal kasvatati mahedalt teravilja rohkem kui 11000 hektaril, 2009. aastal oli see pind juba üle 16000 hektari, vahendab  keskkonnauudiste portaal Bioneer.ee    «Eesti inimesed on hakanud ise kodudes rohkem leiba küpsetama - see on tõstnud oluliselt maherukkijahu populaarsust,» ütles Eesti Mahe esindaja Liisa Ruukel. «Tarbijad eelistavad täisterarukkijahu. Kui varem osteti valdavalt ühekiloseid rukkijahupakendeid, siis nüüd on hakatud ostma rukkijahu näiteks 30 kilo kaupa.»    Tallinnas asuva kaupluse Ökosahver juhataja Siiri Talumaa sõnul on huvi mahejahu vastu kasvav. «Järjest enam soovitakse osta mahejahu  suuremas pakendis.»    Link: http://www.e24.ee/?id=179430